4. märtsil1896.aastal sõlmiti leping .Rootsi-Kallavere külas asuva Nõmme sauna koha ostmiseks Peeter Remmelga poolt Maardu mõisalt. Müüja oli surnud A.v. Breverni päranduse kuratooriumi volinik C.v. Dehn. Maad kokku oli 7,2 ha, sellest põllumaad 0,9 ha. Ostuhind oli 675 rubla. Käsiraha maksti 275 rubla  eellepingu sõlmimisel. Krediidikassa selleks ostuks laenu ei andnud. Ilmselt polnud saunakoht pangale piisavaks tagatiseks. Osa raha talu ostuks sai Peeter Remmelgas oma tädilt (ema Tiina õde), kes korjas raha olles mõisateenija Mogiljovi lähedal. Ka Siimu (Ivani) koha ostmist Gustav Remmelgale toetati tädi poolt.